ཧ་ཝར་ཌི་སློབ་ཆེན་གྱི་སློབ་བསྡུའི་ལས་དོན་ནང་ཞུགས་མྱོང་བའི་དགེ་རྒན་ཞིག་གིས་སློབ་བསྡུའི་རྒྱུ་ཆའི་ཆ་ཤས་སོ་སོའི་བྱེད་ལས་ཀྱི་སྐོར་ལ་གསལ་བཤད་འདི་ལྟ་བུ་ཞིག་བྱས་མྱོང་སྟེ།སློབ་ཆེན་གྲབས་ཚན་གྱི་འདེམ་སྦྱོང་བསླབ་ཚན་གྱི་སྦྱངས་འབྲས་དང་།མཐོ་འབྲིང་གི་སྦྱངས་འབྲས།སློབ་ཆེན་གྱི་སློབ་ཞུགས་རྒྱུགས་སྤྲོད་སྦྱངས་འབྲས་བཅས་ཚུད་པའི་གཅིག་གྱུར་རྒྱུགས་འབྲས་ལ་བརྟེན་ནས་སློབ་མའི་བསླབ་འབྲས་ལ་རྒྱུས་ལོན་བྱེད་པ་དང་།སློབ་མའི་ལོ་རྒྱུས་མདོར་བསྡུས།སློབ་གྲྭའི་དཔྱད་གཏམ།དགེ་རྒན་གྱི་འོས་སྦྱོར་ཡི་གེསློབ་ཕྱིའི་བྱེད་སྒོའི་ཐད་ཀྱི་གྲུབ་འབྲས་བཅས་ལ་བརྟེན་ནས་སློབ་མའི་རིག་གཞུང་གི་འཇོན་ཐང་དང་།ཚོགས་པ་མཉམ་ལས་ཀྱི་འཇོན་ཐང་།མགོ་ཁྲིད་ཀྱི་ནུས་པ་སོགས་ལ་དཔྱད་འཇོག་བྱེད་པ།སློབ་མའི་རང་རྣམ་དང་རྩོམ་ཡིག་ལ་བརྟེན་ནས་སློབ་མ་རང་ཉིད་ཀྱི་དགའ་སྣང་དང་།ཕུགས་བསམ།འཇིག་རྟེན་ལྟ་ཚུལ།མི་ཚེའི་ལྟ་ཚུལ།རིན་ཐང་ལྟ་ཚུལ་བཅས་ལ་རྒྱུས་ལོན་བྱེད་པ།དེ་རྗེས་ངོ་རྒྱུགས་ལ་བརྟེན་ནས་སློབ་མའི་བསམ་གཞིགས་དང་མངོན་མཚོན་སོགས་སྣ་འཛོམས་བྱང་ཚད་ལ་དཔྱད་ཞིབ་བྱེད་པ་བཅས་རེད།